**Contract de prestări servicii**

**nr. \_\_\_\_\_\_\_\_\_\_ data \_\_\_\_\_\_\_\_\_\_\_\_\_\_\_**

**1. Preambul**

În temeiul Legii nr. 98/2016 privind achiziţiile publice şi ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică / acordului-cadru din Legea nr. 98/2016 privind achiziţiile publice, s-a încheiat prezentul contract de prestări de servicii, între

RNP ROMSILVA – ADMINISTRAȚIA PARCULUI NAȚIONAL CĂLIMANI RA, reprezentat prin Director Basarab Laurențiu BÎRLĂDEANU, Adresă: Sat Șarul Dornei, nr. 54C, comuna Șarul Dornei, jud. Suceava, cod poștal: 727515, telefon , fax , cod fiscal: , cont trezorerie RO , deschise la Trezoreria , în calitate de Beneficiar

și

........................................ cu sediul în ................................... str. ......................... nr...................., telefon: ............................ e-mail: ......................., număr de înmatriculare la Registrul Comerțului sub ............................cod fiscal .......................... cont trezorerie ...............................deschis la Trezoreria ....................... reprezentată prin .............................. având funcţia de ............................. în calitate de prestator,

pe de altă parte, denumite, în continuare, împreună, "Părțile".

**2. Definiții**

2.1 În prezentul contract, următorii termeni vor fi interpretați astfel:

(a) Beneficiar și Prestator- Părțile, așa cum sunt acestea numite în prezentul contract;

(b) Act adițional - document prin care se modifică termenii și condițiile prezentului contract de achiziție publică de servicii, în condițiile Legii nr. 98/2016 privind achizițiile publice;

(c) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;

(d) Cesiune - înțelegere scrisă prin care Prestatorul transferă unei terțe părți, în condițiile Legii nr. 98/2016, respectiv Legii nr. 99/2016, drepturile și/sau obligațiile deținute prin contract sau parte din acestea;

(e) Conflict de interese - orice situație influențând capacitatea Prestatorului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Beneficiarului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Prestatorului, în condițiile Legii nr. 98/2016;

(f) Contract - prezentul contract de achiziție publică de servicii care are ca obiect prestarea de servicii, cu titlu oneros, asimilat, potrivit Legii, actului administrativ, încheiat în scris, între Beneficiar și Prestator;

(g) Contract de Subcontractare - acordul încheiat în scris între Prestator și un terț ce dobândește calitatea de Subcontractant, în condițiile Legii nr. 98/2016, prin care Prestatorul subcontractează Subcontractantului partea din contract în conformitate cu prevederile contractului;

(h) Despăgubire - suma, neprevăzută expres în contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor contractului de către cealaltă Parte;

(i) Dispoziție - document scris(ă) emis(ă) de Beneficiar în executarea contractului și cu respectarea prevederilor acestuia, în limitele Legii nr. 98/2016și a normelor de aplicare a acesteia;

(j) Documentele Beneficiarului - toate și fiecare dintre documentele necesare în mod direct sau implicit prin natura serviciilor care fac obiectul contractului, necesare Prestatorului în vederea realizării obiectului contractului;

(k) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(l) Întârziere - orice eșec al Prestatorului sau al Beneficiarului de a executa orice obligații contractuale în termenul convenit;

(m) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(n) Lună - luna calendaristică (12 luni/an);

(o) Mijloace electronice de comunicare în cadrul contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul contractului;

(p) Neconformitate (Neconformități) - prestarea de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul contract și/sau de Legea aplicabilă și/sau care fac rezultatele prestării serviciilor necorespunzătoare scopurilor acestora, astfel cum sunt prevăzute în prezentul contract și/sau de Legea aplicabilă precum și orice abatere de la cerințele și de la obiectivele stabilite în caietul de sarcini / specificațiile tehnice;

(q) Ofertă - actul juridic prin care Prestatorul și-a manifestat voința de a se angaja, din punct de vedere juridic, în acest contract de achiziție publică de servicii, care cuprinde Propunerea Financiară, Propunerea Tehnică precum și alte documente care au fost menționate în Documentație;

(r) Penalitate – suma de bani stabilită procentual în contract ca fiind plătibilă de către una dintre Părțile Prestatoare către cealaltă Parte în caz de neîndeplinire a obligațiilor din contract, în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(s) Personal - persoanele desemnate de către Prestator sau de către oricare dintre Subcontractanți pentru îndeplinirea contractului;

(t) Prețul contractului - Prețul plătibil Prestatorului de către Beneficiar, în baza și în conformitate cu prevederile contractului, a ofertei Prestatorului și a documentației, pentru îndeplinirea integrală și corespunzătoare a tuturor obligațiilor asumate prin contract;

(u) Prejudiciu – paguba produsă Beneficiarului de către Prestator prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(v) Proces-Verbal de recepție - documentul prin care sunt acceptate serviciile prestate specifice contractului, întocmit de Beneficiar, prin care Beneficiarul confirmă prestarea serviciilor, a contractului în mod corespunzător de către Prestator și că acestea au fost acceptate de către Beneficiar;

(w) Livrabile – materiale, documente cuprinse în anexa/anexele la prezentul contract şi pe care prestatorul are obligația de a le furniza conform contractului;

(x) Recepția - reprezintă operațiunea prin care Beneficiarul își exprimă acceptarea față de serviciile prestate în cadrul contractului de achiziție publică și pe baza căreia efectuează plata;

(y) Rezultat/Rezultate - oricare și toate informațiile, documentele, rapoartele colectate și/sau pregătite de Prestator ca urmare a serviciilor prestate astfel cum sunt acestea descrise în Caietul de Sarcini / Specificațiile tehnice;

(z) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(aa) Subcontractant - orice operator economic care nu este parte a acestui contract și care execută și/sau furnizează anumite părți ori elemente ale contractului ori îndeplinește activități care fac parte din obiectul contractului, răspunzând în fața Prestatorului pentru organizarea și derularea tuturor etapelor necesare în acest scop;

(bb) Termen - intervalul de timp în care Părțile trebuie să-și îndeplinească obligațiile, astfel cum este stabilit prin contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Beneficiarului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(cc) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

3.1 În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

3.2 În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

**Clauze obligatorii**

**4. Obiectul şi preţul contractului**

4.1. Obiectul contractului de achiziţie publică este: **”Servicii realizare film”** în cadrul proiectului ”Conservarea biodiversității din Parcul National Călimani și din siturile ROSCI0019 Călimani-Gurghiu, ROSCI0051 Cușma și ROSPA0133 Munții Călimani prin implementarea măsurilor prevăzute în Planul de management”, cod SMIS 338636.

4.2. Preţul convenit pentru îndeplinirea contractului, respectiv prețul serviciilor prestate, inclusiv a livrabilelor specifice, plătibil prestatorului de către Beneficiar este de .......................... lei, la care se adaugă T.V.A. conform prevederilor legale în vigoare.

4.3. Preţul pentru îndeplinirea contractului se va plăti în lei în limita maximă a valorii contractului, pe baza documentelor justificative și în condițiile stabilite prin prezentul contract.

**5. Durata contractului**

5.1. Durata prezentului contract este de **10 luni** de la data semnării a contractului și cuprinde durata de prestare a serviciilor și durata de recepție.

5.2. Contractul este considerat finalizat, atunci când Prestatorul a realizat toate activitățile și serviciile stabilite în sarcina sa prin Contract, a prezentat toate livrabilele, respectiv a remediat eventualele neconformități care nu ar fi permis utilizarea serviciilor de către Beneficiar în vederea obținerii beneficiilor anticipate și îndeplinirii obiectivelor comunicate prin Specificațiile tehnice.

5.3. Durata prezentului contractului se va putea modifica prin acordul părților și semnarea de Acte Adiționale cu respectarea prevederilor contractuale.

**6. Documentele Contractului**

6.1. Documentele prezentului Contract sunt:

a) graficul de execuție și plați;

b) specificații tehnice, inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare;

c) oferta, respectiv propunerea tehnică și propunerea financiară;

d) acordul de asociere, dacă este cazul;

e) contractul/contractele de subcontractare, dacă este cazul;

**7. Ordinea de precedență**

7.1 În cazul oricărei contradicții între documentele prevăzute la clauza 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2 În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Specificațiile tehnice, prevalează prevederile din Specificațiile tehnice.

**8. Obligațiile principale ale prestatorului**

8.1 Prestatorul se obligă să presteze serviciile și să livreze/să predea livrabilele care fac obiectul prezentului contract în perioada convenită, în conformitate cu oferta tehnică depusă și cu respectarea tuturor cerințelor consemnate în documentația de atribuire, respectiv caietul de sarcini al achiziției / specificațiile tehnice.

8.2 Prestatorul va presta serviciile asumate cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare și se va asigura că și personalul său implicat în contract va respecta prevederile legale, aprobările și standardele tehnice, profesionale și de calitate în vigoare.

8.3 În cazul în care prestatorul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din contract.

8.4 Părțile vor colabora, pentru furnizarea de informații pe care le pot solicita în mod rezonabil între ele pentru realizarea contractului.

8.5 Prestatorul are obligația de a desemna persoana de contact pentru derularea contractului.

8.6 Prestatorul va remedia neconformitățile constate de către Beneficiar ca urmare a verificării livrabilelor, a serviciilor prestate în cadrul contractului, în termen de 5 zile de la notificare. Contravaloarea revizuirilor/modificărilor/completărilor se suportă de Prestator.

8.7 Prestatorul va informa Beneficiarul despre toate impedimentele sau problemele apărute în cursul îndeplinirii obligațiilor asumate prin contract.

8.8 Prestatorul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

8.9 Prestatorul se obligă să predea livrabilele elaborate în baza prezentului contract, în numărul de exemplare, formatul și condițiile solicitate prin specificațiile tehnice ale achiziției.

8.10 Prestatorul va respecta și se va supune tuturor legilor și reglementărilor în vigoare din România, precum și celor aplicabile proiectelor finanțate din fonduri europene și se va asigura că și personalul său, salariat sau contractat de acesta va respecta legislația și reglementările specifice.

8.11 Prestatorul are obligația de a deține Autorizație de pescuit științific, putând-o prezenta cel mai târziu la data semnării contractului.

8.12 Prestatorul are obligația să informeze și, după caz, să obțină avizele necesare de la autoritățile competente, înainte de a efectua activitățile prevăzute.

**9. Obligațiile principale ale Beneficiarului**

9.1. Beneficiarul va pune la dispoziția Prestatorului, informații și/sau documente pe care le deține și care pot fi relevante pentru realizarea Contractului. În măsura în care Beneficiarul nu furnizează datele/informațiile/documentele solicitate de către Prestator, termenele stabilite în sarcina Prestatorului pentru prestarea Serviciilor se prelungește în mod corespunzător.

9.2. Beneficiarul va oferi Prestatorului informații necesare pe care acesta din urmă le poate solicita în mod rezonabil pentru realizarea Contractului.

9.3. Beneficiarul se obligă să verifice modul de prestare a serviciilor pentru a stabili conformitatea lor cu prevederile din oferta tehnică și din specificațiile tehnice.

În termen de maxim 10 zile de la depunerea documentelor de către Prestator, Beneficiarul va formula și transmite acestuia, dacă e cazul, lista neconformităților constatate în cadrul documentelor înaintate, iar prestatorul este obligat să le remedieze/refacă în termen de 5 zile.

9.4. Beneficiarul poate notifica Prestatorul cu privire la necesitatea revizuirii/respingerii Serviciului / Livrabilului. Solicitarea de revizuire/respingerea va fi motivată, cu comentarii scrise. Beneficiarul are dreptul de a rezoluționa/rezilia contractul atunci când se respinge serviciul/livrabilul, de 2 ori, din motive de calitate.

9.5.Beneficiarul are obligația de a efectua plata către Prestator în termen de 30 de zile de la emiterea facturii. Contravaloarea serviciilor la care Prestatorul este îndreptățit se va stabili în conformitate cu formularul de ofertă financiară (Formularul B), anexă elaborată conform formularului atașat de beneficiar Specificațiilor tehnice.

**10. Plăți și modalitatea de plată**

10.1 Plata se va face în tranșe, conform graficului de execuție.

10.2 Plățile care urmează a fi realizate în cadrul contractului se vor facepe baza facturii emise de către Prestator. Acesta va emite factura după comunicareaBeneficiarului cu privirelarecepționarea serviciilor prestate.

10.3 Plata contravalorii serviciilor prestate se face prin virament bancar, în baza facturii emisă de către prestator pentru suma la care este îndreptățit conform prevederilor contractuale.

10.4 Termenul de plată este de 30 de zile de la data emiterii facturii**.** Factura/Facturile pentru serviciile prestate vor fi emise și completate în conformitate cu legislația română în vigoare.

10.5 Moneda utilizată în cadrul prezentului contract: LEU

10.6 Dacă factura are elemente greșite și/sau greșeli de calcul identificate de Beneficiar și sunt necesare revizuiri, clarificări suplimentare sau alte documente suport din partea Prestatorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

10.7 Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus, cât și foloasele realizate necuvenit aferente acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor) vor fi stabilite în urma verificărilor efectuate de către Organisme de control abilitate de lege.

**11. Ajustarea prețului contractului**

11.1 Prețul contractului poate fi ajustat după minimum 24 de luni de la semnare, conform art. 222 alin. (2) din Legea nr. 98/2016, utilizând indicii prețurilor de consum pentru servicii publicați de INS (Pa = Pc × In / Io). Oricare dintre părţi poate solicita ajustarea preţului pentru prestaţiile efectuate în perioada pentru care se solicită decontarea serviciilor, cu condiţia evidenţierii influenţei corecte pe care o exercită situaţia ce justifică ajustarea preţului, în măsura strict necesară pentru acoperirea costurilor pe baza cărora s-a fundamentat preţul contractului.

**12. Obligații privind daunele și penalitățile de întârziere**

12.1 Prestatorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu serviciile prestate, și/sau

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor contractului.

12.2 În cazul în care, prestatorul nu își îndeplinește la termen obligațiile asumate prin contract sau le îndeplinește necorespunzător, atunci Beneficiarul are dreptul să pretindă penalități contractuale în cuantum de 0,5% din valoarea contractului rămasă de executat, pentru fiecare zi de întârziere.

12.3 Răspunderea prestatorului nu operează în următoarele situații:

a) datele/informațiile/documentele necesare pentru îndeplinirea contractului nu sunt puse la dispoziția prestatorului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin prestatorului se datorează culpei Beneficiarului;

c) Prestatorul se află în imposibilitatea fortuită de executare a obligaților contractuale imputate.

**13. Comunicarea între Părți**

13.1 Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

13.2 Comunicările între Părți se pot face și prin e-mail, cu condiția confirmării prin email a primirii comunicării.

13.3 În cazul în care expeditorul solicită confirmare de primire, acesta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

13.4 Orice document (dispoziție, adresă, propunere, înregistrare, Proces-verbal de confirmare servicii, notificare și altele) întocmit în cadrul Contractului este realizat și transmis, în scris, într-o formă ce poate fi citită, reprodusă și înregistrată. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate în contract.

13.5 Orice comunicare făcută de una dintre Părți va fi considerată primită:

a) la momentul înmânării, dacă este depusă personal de către una dintre Părți,

b) la momentul primirii de către destinatar, în cazul trimiterii prin scrisoare recomandată cu confirmare de primire,

c) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

13.6 Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

13.7 În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

13.8 Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

**Clauze specifice**

**14. Garanţia de bună execuţie a contractului - nu este cazul**

**15. Subcontractanți -** Daca este cazul

15.1 Prestatorul are dreptul de a subcontracta orice parte a prezentului contract și/sau poate schimba subcontractantul/subcontractanții specificat/specificați la semnarea contractului numai cu acordul prealabil, scris, al Beneficiarului.

15.2 Prestatorul are obligația de a prezenta la încheierea contractului contractele încheiate cu subcontractanții desemnați. Contractul/contractele de subcontractare se constituie anexă la contract, făcând parte integrantă din acesta.

15.3 Prestatorul are dreptul de a solicita Beneficiarului, în orice moment pe perioada derulării contractului, numai în baza unor motive justificate, fie înlocuirea/renunțarea la un subcontractant, fie implicarea de noi subcontractanți. Prestatorul trebuie să solicite, în scris, aprobarea prealabilă a Beneficiarului înainte de încheierea unui nou contract de subcontractare. Solicitarea în scris în vederea obținerii aprobării Beneficiarului privind implicarea de noi subcontractanți se realizează numai după ce prestatorul a efectuat el însuși o verificare prealabilă a subcontractantului ce urmează a fi propus, prin raportare la caracteristicile activităților care urmează a fi subcontractate.

15.4 Beneficiarul notifică prestatorului decizia sa cu privire la înlocuirea unui subcontractant/implicarea unui nou subcontractant, motivând decizia sa în cazul respingerii aprobării.

15.5 Prestatorul se obligă să încheie contracte de subcontractare doar cu subcontractanții care își exprimă acordul cu privire la obligațiile contractuale asumate de către prestator prin prezentul contract.

15.6 Niciun contract de subcontractare nu creează raporturi contractuale între subcontractant și Beneficiar. Prestatorul este pe deplin răspunzător față de Beneficiar pentru modul în care îndeplinește contractul. Prestatorul răspunde pentru actele și faptele subcontractanților săi ca și cum ar fi actele sau faptele prestatorului. Aprobarea de către Beneficiar a subcontractării oricărei părți a contractului sau a angajării de către prestator a unor subcontractanți pentru anumite părți din contract nu eliberează prestatorul de niciuna dintre obligațiile sale din contract.

15.7 Partea/părțile din contract încredințată/încredințate unui subcontractant de prestator nu poate/pot fi încredințate unor terțe părți de către subcontractant.

15.8 Orice schimbare a subcontractantului fără aprobarea prealabilă în scris a Beneficiarului sau orice încredințare a unei părți din contract, de subcontractant către terțe părți este considerată o încălcare a contractului, situație care îndreptățește Beneficiarul la rezoluțiune/reziliere a contractului și obținerea de despăgubiri din partea prestatorului.

15.9 În orice moment, pe perioada derulării contractului, prestatorul trebuie să se asigure că subcontractantul/subcontractanții nu afectează drepturile Beneficiarului în temeiul prezentului contract.

**16. Întârzieri în îndeplinirea contractului**

16.1 Prestatorul are obligaţia de a îndeplini contractul de prestare în perioada/perioadele convenite, astfel cum este consemnat în caietul de sarcini al achiziției / specificațiile tehnice.

16.2 Dacă pe parcursul îndeplinirii contractului prestatorul nu respectă termenul/termenele de prestare, atunci acesta are obligaţia de a notifica Beneficiarul în timp util; modificarea datei/perioadelor de prestare asumate se va face cu acordul părţilor, prin act adiţional.

16.3 În afara cazului în care Beneficiarul este de acord cu o prelungire a termenului de prestare orice întârziere în îndeplinirea contractului dă dreptul Beneficiarului de a solicita penalităţi prestatorului.

**17. Cesiunea**

17.1 În prezentul contract este permisă cesiunea drepturilor și obligațiilor născute din acest contract, numai cu acordul prealabil scris al Beneficiarului.

17.2 Prestatorul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al Beneficiarului.

17.3 Cesiunea nu va exonera prestatorul de nicio responsabilitate privind garanția sau orice alte obligații asumate prin contract.

17.4 Prestatorul este obligat să notifice Beneficiarul, cu privire la intenția de a cesiona drepturile sau obligațiile născute din acest contract. Cesiunea va produce efecte doar dacă toate părțile convin asupra acesteia.

17.5 În cazul în care drepturile și obligațiile prestatorului stabilite prin acest contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din contract, inclusiv drepturile la plată, doar cu acceptul prealabil scris din partea Beneficiarului. În astfel de cazuri, prestatorul trebuie să furnizeze Beneficiarului informații cu privire la identitatea entității căreia îi cesionează drepturile.

17.6 Orice drept sau obligație cesionat de către prestator fără o autorizare prealabilă din partea Beneficiarului nu este executoriu împotriva acestuia din urmă.

**18. Confidențialitatea informațiilor și protecția datelor cu caracter personal**

18.1 În conformitate cu prevederile legale în vigoare, Prestatorul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

18.2 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

18.3 Datele cu caracter personal, așa cum sunt clasificate în Regulamentul (UE) nr. 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

18.4 Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, re-prelucrare sau transfer către terți ori publicare pe surse publice interne sau externe.

18.5 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

18.6 Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) nr. 679 / 2016.

18.7 Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) nr.679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

**19. Suspendarea contractului**

19.1 În situații temeinic justificate, părțile pot conveni suspendarea executării contractului.

19.2 În cazul în care se constată că atribuirea contractului de prestări de servicii sau executarea contractului este viciată de erori esențiale, nereguli sau de fraudă, Părțile au dreptul să suspende executarea contractului.

19.3 În cazul suspendării/sistării temporare a prestării serviciilor, durata contractului se va prelungi automat cu perioada suspendării/sistării.

**20. Forţa majoră**

20.1 Forţa majoră este constatată de o autoritate competentă.

20.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

20.5 Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**21. Soluţionarea litigiilor**

21.1 Beneficiarul şi prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

21.2 Dacă, după 5 de zile de la începerea acestor tratative, Beneficiarul şi prestatorul nu reuşesc să rezolve în mod amiabil o divergenţă contractuală, oricare din Părți are dreptul de a se adresa instanțelor de judecată competente.

**22. Încetarea contractului**

22.1 Prezentul contract încetează prin ajungere la termen sau la momentul la care toate obligațiile stabilite în sarcina părților au fost executate.

22.2 Beneficiarul își rezervă dreptul de a rezoluționa/rezilia contractul, fără însă a fi afectat dreptul Părților de a pretinde plata unor daune sau alte prejudicii, dacă:

1. Prestatorul nu se conformează, în perioada de timp, conform notificării emise de către Beneficiar, prin care i se solicită remedierea Neconformității sau executarea obligațiilor care decurg din prezentul Contract;
2. Prestatorul cesionează drepturile și obligațiile sale fără acordul scris al Beneficiarului;
3. Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
4. Devin incidente oricare alte incapacități legale care să împiedice executarea Contractului;
5. În cazul în care, printr-un act normativ, se modifică interesul public al Beneficiarului în legătură cu care se prestează Serviciile care fac obiectul Contractului;
6. La momentul atribuirii Contractului, Prestatorul se afla în una dintre situațiile care ar fi determinat excluderea sa din procedura de atribuire;
7. În situația în care Contractul nu ar fi trebuit să fie atribuit Prestatorului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
8. În cazul în care împotriva Prestatorului se deschide procedura falimentului;
9. Prestatorul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Beneficiarului;
10. Valorificarea de către Beneficiar a rezultatelor prezentului contract este grav compromisă ca urmare a întârzierii prestațiilor din vina Prestatorului.

22.3 Prestatorul poate rezoluționa/rezilia contractul fără însă a fi afectat dreptul părților de a pretinde plata unor daune sau alte prejudicii, în cazul în care:

i) Beneficiarul a comis erori esențiale, nereguli sau fraude în legătură cu executare contractului, ce a provocat o vătămare prestatorului.

ii) Beneficiarul nu își îndeplinește obligațiile de plată a serviciilor prestate de către prestator, în condițiile stabilite prin prezentul contract.

22.4 Rezoluțiunea/Rezilierea contractului în condițiile clauzei 22.2 și a clauzei 22.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

22.5 Prevederile prezentului contract în materia rezoluțiunii/rezilierii contractului se completează cu prevederile în materie ale Codului Civil în vigoare.

22.6 În situația rezoluțiunii/rezilierii totale/parțiale din cauza neexecutării/executării parțiale de către prestator a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.

22.7 Beneficiarul își rezervă dreptul de a denunța unilateral contractul, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării prestatorului cu cel puțin 3 zile înainte de momentul denunțării.

**23. Modificarea Contractului și dispoziții conexe**

23.1 Prezentul contract va putea fi modificat, fără organizarea unei noi proceduri de achiziție publică, numai în condițiile art. 221 alin. (1)-(2) din Legea nr. 98/2016 privind achizițiile publice, astfel cum aceasta este în vigoare la data încheierii contractului.

23.2 Orice modificare a contractului va fi posibilă numai în urma unor circumstanțe pe care autoritatea contractantă, acționând cu diligență, nu a putut să le prevadă, prin încheierea de acte adiționale.

23.3 Pe durata perioadei de valabilitate a contractului părțile au dreptul de a conveni modificarea clauzelor acestuia, fără organizarea unei noi proceduri de atribuire, cu acordul părților, fără a afecta caracterul general al contractului, în limitele dispozițiilor prevăzute de actele normative în vigoare.

23.4 Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 5 zile înainte de data la care se consideră că modificarea ar trebui să producă efecte.

23.5 Modificarea va produce efecte doar dacă părțile au convenit asupra acestui aspect prin semnarea unui act adițional.

23.6 Modificarea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectivului Contractului, care constă în serviciile pe care Contractantul se obligă să le presteze în conformitate cu prevederile din prezentul Contract, cu dispozițiilor legale și conform cerințelor din Caietul de sarcini / Specificațiile tehnice.

**24. Conflictul de interese**

24.1 Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese.

24.2 Prestatorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Beneficiarul, fără întârziere.

24.3 Prestatorul se va asigura că Personalul său nu se află într-o situație care ar putea genera un conflict de interese. Prestatorul va înlocui, imediat și fără vreo compensație din partea Beneficiarului, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

**25. Drepturi de proprietate intelectuală**

25.1 Orice rezultat/rezultate elaborat(e) și/sau prelucrat(e) de către Prestator în executarea contractului vor deveni proprietatea exclusivă a Beneficiarului, la momentul efectuării plății sumelor datorate Prestatorului conform prevederilor prezentului Contract.

25.2 Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului vor fi proprietatea exclusivă a Beneficiarului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

**26. Insolvență și faliment**

26.1 În cazul deschiderii unei proceduri generale de insolvență împotriva prestatorului, acesta are obligația de a notifica Beneficiarul în termen de 3 (trei) zile de la deschiderea procedurii.

26.2 Prestatorul are obligația de a prezenta Beneficiarului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un Contractant diligent.

26.3 În cazul în care prestatorul intră în stare de faliment, în proces de lichidare sau se află într-o situație care produce efecte similare, acesta este obligat să acționeze în același fel cum este stipulat la clauzele 26.1 și 26.2 din prezentul contract.

26.4 Nicio astfel de măsură propusă conform celor stipulate la clauzele 26.2, 26.3 din prezentul contract, nu poate fi aplicată, dacă nu este acceptată, în scris, de Beneficiar.

**27. Limba și Legea aplicabilă Contractului**

27.1 Limba prezentului Contract și a tuturor comunicărilor scrise va fi limba oficială a Statului Român, respectiv limba română.

27.2 Legea aplicabilă prezentului Contract, este legea română, Contractul urmând a fi interpretat potrivit acestei legi.

Părţile au înţeles să încheie azi .......................... prezentul contract în 2 (două) exemplare, câte unul pentru fiecare parte.

Beneficiar, Prestator,

**Anexa Grafic de execuție și plăți**

| **Activitate** | **Rezultat** | **Termen de realizare** | **Valoare fara TVA** |
| --- | --- | --- | --- |
| AG.2.2. | 1 film documentar | octombrie 2025 -august 2026 |  |
| AG.2.2. | 10 difuzări film documentar | septembrie 2026 - august 2027 |  |

Beneficiar, Prestator,